《蛮子朝》
清代·魏麟徵

蛮子朝，澎湖内附平红毛。占城诸国尽输贡，西洋人已联官曹。

琉璃泛海七日迅，册使曾颁新敕印。世子就学陪臣从，赐得衣冠供馔盛。

复有安南久臣服，黎氏王封莫氏蹙。往来遣使与讲和，分疆各守漓江曲。

百蛮接踵梯航趋，奇貌诡饰累译殊。我愿殿绘《豳风》诗，不绘唐时《王会图》。

作者简介：（1644—??）清江苏溧阳人，字苍石。康熙六年进士。官杭州、延安、邵武、曲靖知府。诗宗白香山、苏东坡。有《石屋诗钞》。